Rikunarita-ORG/Wikinium huggingface dataset:
# Culver City

| Culver City |
| --- |
|  |
|  lippu |
|  |
| **Koordinaatit:** 34°0′28″N, 118°24′3″W |
| Valtio | Yhdysvallat |
| Osavaltio | Kalifornia |
| Piirikunta | Los Angeles |
| Hallinto |  |
|  – Pormestari | Mark Scott |
| Pinta-ala |  |
|  – Kokonaispinta-ala | 13,29 km² |
|  – Josta vettä | 0,04 km² (0,33 %) |
| Korkeus | 29 m |
| Väkiluku (2018) | 39 214 |
|  – Väestötiheys | 2 932,9 as./km² |
| Aikavyöhyke | UTC-8 (kesäaika UTC-7) |
|  |
|

 |
| Infobox OKVirheellinen NIMI-arvo |

Sony Picturesin studio Culver Cityssä
**Culver City** on kaupunki Kalifornian osavaltiossa Yhdysvalloissa. Se kuuluu Los Angelesin piirikuntaan. Kaupunki on 1920-luvulta lähtien tunnettu useista elokuvastudioistaan. Culver Cityn perusti ja nimesi itsensä mukaan kiinteistönvälittäjä Harry Culver vuonna 1913. Vuoden 2018 väestönlaskennassa kaupungin asukasluku oli 39 214.

## Televisio- ja elokuvateollisuus

Culver City tunnetaan erityisesti elokuvateollisuudestaan, ja siellä sijaitsee useita elokuvastudioita. Ensimmäinen studio rakennettiin jo vuonna 1918. Muun muassa elokuvajätti Sony Pictures Entertainmentin studiot sijaitsevat alueella. Nykyiset Sony Pictures Entertainmentin toimitilat olivat aiemmin Metro-Goldwyn-Mayerin käytössä. Culver Cityssä on tuotettu useita elokuvia kuten klassikot *Tuulen viemää* (1939) ja *Citizen Kane* (1941), sekä uudemmat *Grease* (1978) ja *E.T.* (1982). Myös useita televisiosarjoja on kuvattu alueella.

## Liikenne

Culver Cityn metroasema on kaupungin merkittävin joukkoliikenneasema. Asemalta pääsee nopeasti Los Angelesin keskustaan ja Santa Monicaan.

## Katso myös

* Hollywood

## Aiheesta muualla

* Kaupungin viralliset sivut (Arkistoitu – Internet Archive)
# Herbert Ross

**Herbert Ross** (13. toukokuuta 1927 – 9. lokakuuta 2001) oli yhdysvaltalainen elokuvaohjaaja ja -tuottaja sekä koreografi.

Brooklynissa syntynyt Ross aloitti uransa teini-ikäisenä näyttelijänä ja tanssijana 1940-luvulla. Jo parikymppisenä, vuonna 19954 hän menestyi ohjaajana Broadwaylla näytelmän *House Of Flowers* ohjaajana ja samana vuonna hän työskenteli koreografina Otto Premingerin kunnianhimoisessa musikaalidraamassa Carmen Jones. Siitä lähtien hän jakoi aikansa näyttämön ja elokuvan välillä, ja siirtyi vähitellen enemmän elokuvan puolelle, usein yhteistyössä tuottaja Ray Starkin ja käsikirjoittaja Neil Simonin kanssa.

Broadway-menestyksensä ansiosta Ross sai vakituisen työn American Ballet Schoolissa koreografina. Hän nosti tanssin roolia esiin myös elokuvissa ja sai aikaan poikkeuksellisia suorituksia nousevissa tähdissä kuten Barbara Streisand, Shirley MacLaine, Anne Bancroft ja Julia Roberts.

Rossin ensimmäinen elokuvaohjaus, uusintaversio elokuvasta *Hyvästi, Mr. Chips* tehtiin Britanniassa 1969. Se oli ylipitkä, käytti kakkosluokan näyttelijöitä, eikä ollut ihme ettei se saanut suosiota yleisöltä eikä kriitikoilta. *Huuhkaja ja kissimirri* oli menestys näyttämällä ja Ross sai siirtää sen elokuvaksi tähtenään Barbara Streisand. Streisandin menestys Rossin ohjauksessa jatkui Oscariin asti elokuvassa *Funny Lady* (1975).

Ross sai Golden Globen ja oli ehdolla kahden Oscar-palkinnon saajaksi elokuvastaan *Käännekohta* (1977). Hänen muiden teostensa joukossa ovat *Kuolema astuu laivaan* (1973), *Aurinkoiset pojat* (1975), *Unelmien Hollywood* (1982) ja *Menestyksen avain* (1987).

Ross syntyi ja kuoli New Yorkissa. Hän oli kahdesti naimisissa; ensimmäinen puoliso oli ballerina Nora Kaye ja toinen Jackie Kennedyn sisar Lee Radziwill.

## Lähteet

## Aiheesta muualla

* Herbert Ross Internet Movie Databasessa. (englanniksi)
* Herbert Ross  Elonetissä.
# Harry Oliver

Harry Oliver
**Harold "Pee-Wee" Oliver** (26. lokakuuta 1898 – 16. kesäkuuta 1985) oli kanadalainen ammattimainen jääkiekkoilija, jonka pelipaikka oli puolustaja. Hän edusti Boston Bruinsia ja New York Americansia National Hockey Leaguessa. Hän pelasi myös Calgary Tigersissa Western Canada Hockey League -sarjassa. Oliver syntyi Selkirkissä Manitobassa.

Harry Oliver oli Boston Bruinsin kantava voima joukkueen voittaessa Stanley Cupin 1929.

## Palkintoja saavutuksia

* WCHL:n ykköstähdistössä (1924 & 1925)
* Stanley Cup (1929)
* Hockey Hall of Fameen 1967
* Manitoba Hockey Hall of Famen kunniajäsen

## Aiheesta muualla

* Harry Oliver The Internet Hockey Databasessa (englanniksi)
* Harry Oliver's biography at Manitoba Hockey Hall of Fame (Arkistoitu – Internet Archive)
# Jimmy Durante

Jimmy Durante vuonna 1964.
**James Francis ”Jimmy” Durante** (10. helmikuuta 1893 New York, New York – 29. tammikuuta 1980 Santa Monica, Kalifornia) oli yhdysvaltalainen koomikko ja näyttelijä.

Durante aloitti viihdyttäjän uransa pianistina Coney Islandilla ollessaan 17-vuotias. 1920-luvulla hän esiintyi Broadway-musikaaleissa kuten *Show Girl* ja *The New Yorkers*. Duranten 1940-luvun radio-ohjelmiin kuuluivat muun muassa *The Jimmy Durante Show* ja *The Camel Comedy Caravan*. 1950-luvulla Durante siirtyi televisioon esiintyen ohjelmissa *The Four-Star Revue* *The All-Star Revue* ja *The Jimmy Durante Show*.

Durante nimettiin Radio Hall of Fameen vuonna 2007 ja hänellä on kaksi tähteä Hollywood Walk of Famella.

## Lähteet

## Aiheesta muualla

* Kuvia tai muita tiedostoja aiheesta **Jimmy Durante** Wikimedia Commonsissa

* Jimmy Durante Internet Movie Databasessa. (englanniksi)
# Lännen mies

| Lännen mies |
| --- |
| The Westerner |
|  |
| Ohjaaja | William Wyler |
| Käsikirjoittaja | Jo Swerling Niven Busch W. R. Burnett (käännä suomeksi) Lillian Hellman Oliver La Farge |
| Perustuu | Stuart N. Laken tarinaan |
| Tuottaja | Samuel Goldwyn |
| Säveltäjä | Alfred Newman Dimitri Tiomkin |
| Kuvaaja | Gregg Toland |
| Leikkaaja | Daniel Mandell |
| Tuotantosuunnittelija | James Basevi |
| Pääosat | Gary Cooper Walter Brennan Doris Davenport |
| Valmistustiedot |
| Valmistusmaa | Yhdysvallat |
| Tuotantoyhtiö | Samuel Goldwyn Productions |
| Ensi-ilta | 1940 Yhdysvallat 1. lokakuuta 1954 Suomi |
| Kesto | 100 minuuttia |
| Alkuperäiskieli | englanti |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Lännen mies** (*The Westerner*) on William Wylerin ohjaama lännenelokuva vuodelta 1940. Pääosassa on parhaiten juuri lännenelokuvista muistettava Gary Cooper.

## Arviot

Matti Rämö sanoo arviossaan, että ohjaaja Wyler osaa hyödyntää pääosanäyttelijä Gary Cooperin monipuolisuutta. Elokuvan moraalisessa värikartassa hän näkee piristäviä poikkeuksia, vaikka katsojan onkin helppo valita puolensa.

## Näyttelijät

|  |  |  |
| --- | --- | --- |
|  Gary Cooper  | … |  Cole Harden
  |
|  Walter Brennan  | … |  tuomari Roy Bean
  |
|  Doris Davenport  | … |  Jane Ellen Mathews
  |
|  Fred Stone  | … |  Caliphet Mathews
  |
|  Forrest Tucker  | … |  Wade Harper
  |
|  Paul Hurst  | … |  Chickenfoot
  |
|  Chill Wills  | … |  Southeast
  |
|  Lilian Bond  | … |  Lily Langtry
  |
|  Dana Andrews  | … |  Hod Johnson
  |
|  Charles Halton  | … |  Mort Borrow
  |
|  Trevor Bardette  | … |  Shad Wilkins
  |
|  Tom Tyler  | … |  King Evans
  |
|  Lucien Littlefield  | … |  muukalainen
  |
|  Charles Coleman  | … |  Lily Langtryn manageri
  |

## Palkinnot

Walter Brennan sai parhaan miessivuosa-Oscarin.

## Lähteet
# AFI Life Achievement Award

| AFI Life Achievement Award |
| --- |
| Palkitaan | elämäntyöpalkinto |
| Palkinnon antaja | Yhdysvaltain elokuvainstituutti |
| Maa | Yhdysvallat |
| Ensimmäinen palkinto | 1973 |
| Viimeisin palkittu | Nicole Kidman (2023 gaalassa) |
| Virallinen internet-sivu |
| Infobox OK |

 **AFI Life Achievement Award** on elämäntyö-palkinto, jonka Yhdysvaltain elokuvainstituutti on jakanut vuodesta 1973.

## Palkinnon saaneet

Lähde

| # | Vuosi | Palkittu | ikä |
| --- | --- | --- | --- |
| 1 | 1973 | John Ford | 79 |
| 2 | 1974 | James Cagney | 74 |
| 3 | 1975 | Orson Welles | 59 |
| 4 | 1976 | William Wyler | 73 |
| 5 | 1977 | Bette Davis | 68 |
| 6 | 1978 | Henry Fonda | 72 |
| 7 | 1979 | Alfred Hitchcock | 79 |
| 8 | 1980 | James Stewart | 71 |
| 9 | 1981 | Fred Astaire | 81 |
| 10 | 1982 | Frank Capra | 84 |
| 11 | 1983 | John Huston | 76 |
| 12 | 1984 | Lillian Gish | 90 |
| 13 | 1985 | Gene Kelly | 72 |
| 14 | 1986 | Billy Wilder | 79 |
| 15 | 1987 | Barbara Stanwyck | 79 |
| 16 | 1988 | Jack Lemmon | 63 |
| 17 | 1989 | Gregory Peck | 72 |
| 18 | 1990 | David Lean | 82 |
| 19 | 1991 | Kirk Douglas | 74 |
| 20 | 1992 | Sidney Poitier | 65 |
| 21 | 1993 | Elizabeth Taylor | 61 |
| 22 | 1994 | Jack Nicholson | 56 |
| 23 | 1995 | Steven Spielberg | 48 |
| 24 | 1996 | Clint Eastwood | 65 |
| 25 | 1997 | Martin Scorsese | 54 |
| 26 | 1998 | Robert Wise | 83 |
| 27 | 1999 | Dustin Hoffman | 61 |
| 28 | 2000 | Harrison Ford | 57 |
| 29 | 2001 | Barbra Streisand | 58 |
| 30 | 2002 | Tom Hanks | 45 |
| 31 | 2003 | Robert De Niro | 59 |
| 32 | 2004 | Meryl Streep | 54 |
| 33 | 2005 | George Lucas | 60 |
| 34 | 2006 | Sean Connery | 75 |
| 35 | 2007 | Al Pacino | 67 |
| 36 | 2008 | Warren Beatty | 71 |
| 37 | 2009 | Michael Douglas | 64 |
| 38 | 2010 | Mike Nichols | 78 |
| 39 | 2011 | Morgan Freeman | 74 |
| 40 | 2012 | Shirley MacLaine | 78 |
| 41 | 2013 | Mel Brooks | 86 |
| 42 | 2014 | Jane Fonda | 76 |
| 43 | 2015 | Steve Martin | 69 |
| 44 | 2016 | John Williams | 84 |
| 45 | 2017 | Diane Keaton | 71 |
| 46 | 2018 | George Clooney | 64 |
| 47 | 2019 | Denzel Washington | 84 |
| 48 | 2022 | Julie Andrews |  |
| 49 | 2023 | Nicole Kidman |  |

## Lähteet

## Aiheesta muualla

* Virallinen sivusto
# Vittorio Cottafavi

Vittorio Cottafavi vuonna 1996.
Frank Latimore ja Lianella Carell kohtauksessa Cottafavin elokuvasta *Una donna ha ucciso* (1952).
**Vittorio Cottafavi** (30. tammikuuta 1914 Modena – 14. joulukuuta 1998 Anzio) oli italialainen elokuvaohjaaja ja käsikirjoittaja.

## Elämäkerta

Vittorio Cottafavi syntyi upseerin ja maanomistajan perheeseen. Hän opiskeli yliopistossa lakia, filosofiaa ja kirjallisuutta ja valmistui Rooman Kokeellisesta elokuvakeskuksesta vuonna 1938.

Cottafavin elokuvaura alkoi käsikirjoittajana Goffredo Alessandrinin filmissä *Abuna Messias* vuonna 1939. Myöhemmin hän työskenteli muun muassa ohjaaja Vittorio de Sican assistenttina elokuvassa *Lapset katsovat meihin* (*I bambini ci guardano*, 1943). Cottafavin ohjausdebyytti oli hienostunut komedia *I nostri sogni* (”Meidän unemme”, 1943).

Toisen maailmansodan jälkeen Cottafavi teki useita naisia käsitteleviä yhteiskunnallisia melodraamoja kuten todellisiin tapahtumiin perustuva *Una donna ha ucciso* (”Nainen on tappanut”, 1952), *In amore si pecca in due* (”Rakkauden syntiin tarvitaan kaksi”, 1954) ja *Una donna libera* (”Vapaa nainen”, 1956). Niitä suositumpia olivat historialliset seikkailuelokuvat kuten Alexandre Dumas’n romaaneihin perustuvat *Anna ja pyöveli* (*Il boia di Lilla*, 1952) ja *Il cavaliere di Maison Rouge* (”Maison Rougen ritari”, 1953). 1950-luvun lopulla Cottafavi erikoistui peplumgenreen. Hän on ohjannut kaksi lajityypin klassikkoteosta: *Herkuleen kosto* (1960) ja *Herkules – Atlantiksen valloittaja* (1961).

Ohjaajan parhaana pidetty teos on kaupallista menestystä vaille jäänyt seikkailuelokuva *I cento cavalieri* (”Sata ratsastajaa”, 1965). Sen jälkeen Cottafavi siirtyi televisioon, jossa hän teki taidokkaita kirjallisuus- ja näytelmäsovituksia.

## Elokuvia

* *Niilin legioonat*, 1959
* *Messalina*, 1960
* *Herkuleen kosto*, 1960
* *Herkules – Atlantiksen valloittaja*, 1961

## Lähteet

* Moliterno, Gino: *Historical Dictionary of Italian Cinema*.  Lanham, Toronto, Plymouth:  The Scarecrow Press, 2008.  ISBN 978-0-8108-6073-5

### Viitteet

## Aiheesta muualla

* Vittorio Cottafavi  Elonetissä.
* Vittorio Cottafavi Internet Movie Databasessa. (englanniksi)
# Victor McLaglen

| Victor McLaglen |
| --- |
|  Victor McLaglen vuonna 1937 |
| Henkilötiedot |
| Koko nimi | Victor Andrew de Bier Everleigh McLaglen |
| **Syntynyt** | 11. joulukuuta 1886 Tunbridge Wells, Englanti |
| **Kuollut** | 7. maaliskuuta 1959 (72 vuotta) Newport Beach, Kalifornia, Yhdysvallat |
| Kansalaisuus | englantilainen |
| Ammatti | näyttelijä |
| Aiheesta muualla |
| IMDb  |
| Elonet |
| [ Muokkaa Wikidatassa ]  |
| Infobox OK |

**Victor Andrew de Bier Everleigh McLaglen** (11. joulukuuta 1886 Tunbridge Wells, Englanti – 7. maaliskuuta 1959 Newport Beach, Kalifornia, Yhdysvallat) oli englantilainen näyttelijä.

McLaglen aloitti elokuvauransa 1920-luvun alussa ja näytteli urallaan pitkälti yli sadassa elokuvassa. Hänen uransa tunnetuimpia elokuvia ovat muun muassa *Ilmiantaja* (*The Informer*) sekä elokuvat *Rio Grande* (Rio Grande, 1950) ja *Vaitelias mies* (The Quiet Man, 1952), joissa pääosaa näytteli John Wayne. Hän sai parhaan miespääosan Oscarin elokuvasta *Ilmiantaja* ja oli ehdolla parhaan miessivuosan Oscariin elokuvasta *Vaitelias mies* (*The Quiet Man*, 1952). Hän on saanut urastaan tähden Hollywood Walk of Famelle.

McLaglen oli kolme kertaa naimisissa. Hänellä oli kaksi lasta. Hänen poikansa Andrew V. McLaglen oli elokuvaohjaaja. Hän kuoli 73-vuotiaana sydänkohtaukseen.

## Lähteet

## Aiheesta muualla

* Kuvia tai muita tiedostoja aiheesta **Victor McLaglen** Wikimedia Commonsissa

* Victor McLaglen Internet Movie Databasessa. (englanniksi)
# Vaimoni on etsivä

| Vaimoni on etsivä |
| --- |
| There’s Always a Woman |
|  |
| Ohjaaja | Alexander Hall |
| Käsikirjoittaja | Gladys Lehman |
| Perustuu | Wilson Collisonin tarinaan |
| Tuottaja | William Perlberg |
| Kuvaaja | Henry Freulich |
| Leikkaaja | Viola Lawrence |
| Pääosat | * Joan Blondell
* Melvyn Douglas
* Mary Astor
 |
| Valmistustiedot |
| Valmistusmaa | Yhdysvallat |
| Tuotantoyhtiö | Columbia Pictures |
| Ensi-ilta | * Yhdysvallat 20. huhtikuuta 1938
* 28. huhtikuuta 1938
* New York City, New York
* Suomi 28. huhtikuuta 1940
 |
| Kesto | 81 minuuttia |
| Alkuperäiskieli | englanti |
| Seuraaja | *There's That Woman Again (1939)* |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Vaimoni on etsivä** (engl. *There’s Always a Woman*) on Alexander Hallin ohjaama yhdysvaltalainen komediallinen mysteerielokuva, joka sai ensi-iltansa vuonna 1938. Komedian pääosissa ovat Joan Blondell, Melvyn Douglas ja Mary Astor. Sivurooleissa ovat muun muassa Frances Drake ja Jerome Cowan.

*Vaimoni on etsivä* perustuu Wilson Collisonin novelliin, josta Gladys Lehman laati käsikirjoituksen. *Vaimoni on etsivä* sai ensi-iltansa kotimaassaan 20. huhtikuuta 1938. Suomen ensi-ilta oli 28. huhtikuuta 1940. Columbia Pictures -studio tuotti elokuvan. Elokuva sai jatko-osan *There's That Woman Again*, joka ilmestyi seuraavana vuonna 1939. Blondell ei uusinut rooliaan, joka meni Virginia Brucelle. Douglas jatkoi roolissaan.

Elokuva kertoo etsiväavioparista Sally (Blondell) ja William Reardonista (Douglas), jotka tutkivat murhaa.

## Näyttelijät

|  |  |  |
| --- | --- | --- |
|  Joan Blondell  | … |  Sally Reardon
  |
|  Melvyn Douglas  | … |  William Reardon
  |
|  Mary Astor  | … |  Lola Fraser
  |
|  Frances Drake  | … |  Anne Calhoun
  |
|  Jerome Cowan  | … |  Nick Shane
  |
|  Robert Paige  | … |  Jerry Marlowe
  |
|  Thurston Hall  | … |  Asianajaja
  |
|  Pierre Watkin  | … |  Herra Ketterling
  |
|  Walter Kingsford  | … |  Grigson
  |
|  Lester Matthews  | … |  Walter Fraser
  |

## Aiheesta muualla

* *Vaimoni on etsivä* Internet Movie Databasessa (englanniksi)
* *Vaimoni on etsivä*  Elonet.
* *Vaimoni on etsivä* AllMoviessa. (englanniksi)
* There’s Always a Woman (1938). *Turner Classic Movies – TCM*. Arkistoitu 12.5.2016. (englanniksi)
# Ray Milland

Ray Milland vuonna 1959.
**Ray Milland** (alun perin *Alfred Reginald Jones*, 3. tammikuuta 1907 – 10. maaliskuuta 1986) oli walesiläissyntyinen, sittemmin Yhdysvaltain kansalaisuuden saanut elokuvanäyttelijä.

Millandille myönnettiin vuonna 1945 Parhaan miespääosan Oscar-palkinto roolistaan elokuvassa *Tuhlattuja päiviä*. Sen lisäksi hän on näytellyt esimerkiksi Alfred Hitchcockin jännitysklassikossa *Täydellinen rikos* (1954). Millandilla on tähti Hollywood Walk of Famella.

Milland loukkaantui vakavasti hevosonnettomuudessa *Hotel Imperialin* kuvauksissa vuonna 1939, mutta toipui ennalleen sairaalassa vietettyjen viikkojen jälkeen. Milland jatkoi elokuvissa esiintymistä lähes elämänsä loppuun saakka. Hän kuoli keuhkosyöpään Kalifornian Torrancessa 79-vuotiaana.

Milland meni 30. syyskuuta 1932 naimisiin Muriel Webberin kanssa. Pariskunnalle syntyi poika Daniel, jonka lisäksi heillä oli adoptoitu tytär Victoria.

## Lähteet

## Aiheesta muualla

* Ray Milland Internet Movie Databasessa. (englanniksi)
# Kirjallisuusvuosi 1938

|  Kirjallisuusvuodet |
| --- |
| 1928 • 1929 • 1930 • 1931 • 1932 • 1933 • 1934 •    1935 • 1936 • 1937  **– 1938 –** 1939 • 1940 • 1941 •    1942 • 1943 • 1944 • 1945 • 1946 • 1947 • 1948 |
| Vuodet |
| 1935 • 1936 • 1937 – **1938** – 1939 • 1940 • 1941 |

**Kirjallisuusvuosi 1938** käsittelee vuoden 1938 tärkeitä kirjallisuuden tapahtumia, uutisia ja julkistuksia.

## Tapahtumia

* Vuoden 1938 raamatunsuomennos otettiin käyttöön
* Yhdysvalloissa CBS-radiokanavalla 30. lokakuuta lähetetty Orson Wellesin kuunnelma Maailmojen sota sai monet kuulijat uskomaan, että marsilaiset olisivat todella hyökänneet Maahan. Kuunnelma perustui H. G. Wellsin vuonna 1898 ilmestyneeseen tieteisromaaniin The War of the Worlds.

## Julkaisuja

* Agatha Christie – *Appointment with Death* (suom. *Hänet täytyy tappaa*, 1971)
* Graham Greene – *Brighton Rock* (suom. *Kiveä kovempi*)
* Ernest Hemingway – *The Fifth Column and the First Forty-Nine Stories* (*Ensimmäiset 49 kertomusta*)
* Ilmari Kianto – *Korpikirjailijan kirot: elämyksiä*
* Henry Miller – *Tropic of Capricorn* (suom. *Kauriin kääntöpiiri*, 1969)
* Daphne du Maurier – *Rebecca* (suom. Rebekka, 1938 ja 1981)
* Vladimir Nabokov – *Дар* (Lahja)
* Olavi Paavolainen – *Risti ja hakaristi*
* Ayn Rand – *Anthem* (suom. Hymni, 1997)
* Lev Šestov – Афины и Иерусалим (”Ateena ja Jerusalem”)
* Georges Simenon – *L'Homme qui regardait passer les trains* (suom. *Mies ja junat*)
* Suomen postilaitoksen historia:
	+ Jutikkala, Eino: Suomen postilaitoksen historia 1638–1938. 1, Ruotsin vallan aika
	+ Nurmio, Yrjö: Suomen postilaitoksen historia 1638–1938. 2, Suomen postilaitos vuosina 1808–1870
	+ Osmonsalo, Erkki K.: Suomen postilaitoksen historia 1638–1938. 3, Ajanjakso 1870–1938
* Aale Tynni – *Kynttilänsydän* (esikoisrunokokoelma)
* Evelyn Waugh – *Scoop* (suom. *Jymyjuttu*)
* Lauri Viljanen – *Näköala vuorelta*

## Palkintoja

Aleksis Kiven palkinto
* Maria Jotuni

Nobelin kirjallisuuspalkinto
* Pearl S. Buck

Pulitzerin kirjallisuuspalkinto
* John Phillips Marquand

## Lähteet
# Aleksanteri Nevski (elokuva)

| Aleksanteri Nevski |
| --- |
| Александр Невский |
|  |
| Ohjaaja | Sergei Eisenstein |
| Käsikirjoittaja | * Sergei Eisenstein
* Pjotr Pavlenko
 |
| Säveltäjä | Sergei Prokofjev |
| Kuvaaja | Eduard Tissé |
| Leikkaaja | E. Tobak |
| Lavastaja | * Josif Špinel
* Nikolai Solovjov
* K. Elisejev
 |
| Pääosat | * Nikolai Tšerkasov
* Nikolai Ohlopkov
 |
| Valmistustiedot |
| Valmistusmaa | Neuvostoliitto |
| Tuotantoyhtiö | Mosfilm |
| Ensi-ilta | 1938 |
| Kesto | 112 min |
| Alkuperäiskieli | venäjä |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Aleksanteri Nevski** (*Александр Невский*) on Sergei Eisensteinin ohjaama neuvostoliittolainen elokuva vuodelta 1938. Se on historiallinen draama, ja se kertoo Aleksanteri Nevskin elämästä, etenkin Peipsijärven taistelusta. 1200-luvun saksalaissotilaiden on tulkittu olevan symboleita ajankohtaisemmalle aiheelle, Hitlerin natsi-Saksan joukoille.

Eisenstein joutui elokuvan teossa noudattamaan Stalinin vaatimuksia. Hänen aiemmista ohjauksistaan oli kielletty ja hävitetty muun muassa *Bežinin niityt* (1937).

Talvisia taistelukuvauksia kuvattiin kesähelteellä.

*The New York Timesin* kriitikot valitsivat *Aleksanteri Nevskin* vuonna 2004 yhdeksi kaikkien aikojen tuhannesta parhaasta elokuvasta.

## Näyttelijät

|  |  |  |
| --- | --- | --- |
|  Nikolai Tšerkasov  | … |  Aleksanteri Nevski
  |
|  Sergei Blinnikov  | … |
  |
|  Varvara Massalitinova  | … |
  |
|  Nikolai Ohlopkov  | … |  Vasili Buslei
  |
|  Valentina Ivaševa  | … |
  |
|  Andrei Abrikosov  | … |   Gavrilo Oleksitš
  |
|  Vasili Novikov  | … |  Pavša
  |
|  Dmitri Orlov  | … |  Ignatjus
  |
|  Vera Ivaševa  | … |  Olga
  |
|  Aleksandra Danilova  | … |
  |

## Lähteet

## Aiheesta muualla

* Kuvia tai muita tiedostoja aiheesta **Aleksanteri Nevski (elokuva)** Wikimedia Commonsissa
# Bernadette Lafont

Bernadette Lafont
**Bernadette Lafont** (25. lokakuuta 1938 Nîmes, Ranska – 25. heinäkuuta 2013) oli ranskalainen näyttelijä, joka näytteli yli 120 elokuvassa.

Lafont aloitti uransa vuonna 1958 ja esiintyi useissa uuden aallon elokuvissa, kuten François Truffaut’n *Vintiöissä* ja Claude Chabrolin *Ystävyksissä*. Hän voitti vuonna 1986 parhaan naissivuosan César-palkinnon Claude Millerin elokuvasta *L’Effrontée* ja vuonna 2003 vielä kunnia-Césarin.

Lafontilla oli nuorena kuollut näyttelijätytär Pauline Lafont.

## Lähteet

## Aiheesta muualla

* Bernadette Lafont Internet Movie Databasessa. (englanniksi)
* Bernadette Lafontin muistokirjoitus Helsingin Sanomissa (Arkistoitu – Internet Archive)
# Roddy McDowall

Roddy McDowall (1988)
**Roderick Andrew Anthony Jude McDowall** (17. syyskuuta 1928 – 3. lokakuuta 1998) oli brittiläissyntyinen, yhdysvaltalainen näyttelijä.

McDowall oli tunnettu lapsitähti Englannissa ennen kuin hänet evakuoitiin Yhdysvaltoihin toisen maailmansodan alla. 1940-luvulla hän oli Hollywoodin tunnetuimpia lapsitähtiä, tämän aikakauden tunnetuin rooli hänellä oli ensimmäisessä Lassie-elokuvassa Lassie palaa kotiin.

Aikuisiässä McDowall tuli tunnetuksi muun muassa *Apinoiden planeetta* -elokuvien Corneliuksena. Hän myös näytteli murhaajan osaa Columbon televisioelokuvassa *Short Fuse* (*Paukkusikareja*).

## Filmografiaa

* Ystäväni Flicka (1943)
* Lassie palaa kotiin (1944)
* Kleopatra (1963)
* Apinoiden planeetta (1968)
* Paluu Apinoiden planeetalle (1969) (sivurooli)
* Pako apinoiden planeetalta (1971)
* Apinoiden planeetan valloitus (1972)
* Taistelu apinoiden planeetasta (1973)
* Rikos auringon alla (1981)
* Kauhun yö (1985)
# Billy Crudup

| Billy Crudup |
| --- |
|  Billy Crudup vuonna 2015. |
| Henkilötiedot |
| Koko nimi | William Crudup |
| **Syntynyt** | 8. heinäkuuta 1968 Manhasset, New York, Yhdysvallat |
| Ammatti | näyttelijä |
| Aiheesta muualla |
| IMDb |
| Elonet |
| [ Muokkaa Wikidatassa ]  |
| Infobox OK |

**William ”Billy” Crudup** (s. 8. heinäkuuta 1968) on yhdysvaltalainen näyttelijä.

Crudup syntyi Manhassetissa, New Yorkin osavaltiossa, ja valmistui St. Thomas Aquinas High Schoolista Floridassa 1986. Hän opiskeli myöhemmin Pohjois-Carolinan yliopistossa (Chapel Hill) ja New Yorkin yliopiston Tisch School of the Artsissa.

Crudup on esiintynyt myös teatterissa. Hän sai vuonna 2007 Tony-palkinnon roolistaan Tom Stoppardin näytelmässä *The Coast of Utopia*.

Crudup seurusteli vuosina 1996–2003 näyttelijä Mary-Louise Parkerin kanssa. Parin yhteinen poika syntyi hieman välirikon jälkeen, 7. tammikuuta 2004.

## Elokuvia

Elokuvia, joissa Crudup on esiintynyt, ovat:

* *Sleepers – katuvarpuset* (1996)
* *Grind* (1996)
* *Kielletyt leikit* (1997)
* *Melkein julkkis* (2000)
* *Kadotettu rakkaus* (2000)
* *Charlotte Gray* (2001)
* *Big Fish* (2003)
* *Näyttämön kaunotar* (*Stage Beauty*, 2004)
* *Vaarallinen tehtävä III* (2006)
* *The Good Shepherd* (2006)
* *Watchmen* (2009)
* *Eat Pray Love – omaa tietä etsimässä* (2010)
* *Blood Ties* (2013)
* *Jackie* (2016)
* *Alien: Covenant* (2017)
* *Justice League* (2017)
* *After the Wedding* (2019)
* *Where’d You Go, Bernadette* (2019)
* *Zack Snyder’s Justice League* (2021)

## Lähteet

## Aiheesta muualla

* Billy Crudup Internet Movie Databasessa. (englanniksi)